S-1611/2023

I Mál þetta, sem tekið var til dóms 18. september 2023, er höfðað með ákæru lögreglustjórans á höfuðborgarsvæðinu dags. 20. júní 2023 á hendur ákærðu B-kvk-þgf M-kvk-þgf S-kvk-þgf, kt. 000000- 0000, [...].

Málið er höfðað gegn ákærðu fyrir eftirtalin umferðar- og hegningarlagabrot: I.

Fyrir gripdeild með því að hafa, sunnudaginn 9. maí 2021, á heimili [...], kt. 000000-0000, að [...] í [...], tekið snjallúr, að verðmæti 20.000 kr., og yfirgefið heimilið með úrið án þess að greiða fyrir það.

(Mál nr. [....]).

Telst háttsemi þessi varða við 245. gr. almennra hegningarlaga nr. 19/1940.

II.

Fyrir umferðarlagabrot með því að hafa, sunnudaginn 27. júní 2021, ekið bifreiðinni [...]svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist metamfetamín 75 ng/ml, metýlfenidat 42 ng/ml og oxýkódon 130 ng/ml) um Bústaðaveg við Grímsbæ í Reykjavík, þar sem lögregla stöðvaði aksturinn.

(Mál nr. [...]).

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir fjársvik með því að hafa, sunnudaginn 12. desember 2021, fyrir utan Hagkaup að Skeifunni 15 í Reykjavík, blekkt [...], kt. 000000- 0000, til að afhenda sér handtösku að verðmæti kr. 155.000,- sem hún þóttist hafa greitt fyrir með því að sýna skjáskot af millifærslu fyrir viðskiptunum en greiðslan barst ekki inn á reikning tjónþola.

( Mál nr. [...]).

Telst háttsemi þessi varða við 248. gr. almennra hegningarlaga nr. 19/1940.

IV.

Fyrir fjársvik með því að hafa, sunnudaginn 12. desember 2021, fyrir utan [...] í Reykjavík, blekkt [...], kt. 000000- 0000, til að afhenda sér tösku að verðmæti kr. 12.000,- sem hún þóttist hafa greitt fyrir með því að sýna skjáskot af millifærslu fyrir viðskiptunum en greiðslan barst ekki inn á reikning tjónþola.

(Mál nr. [...]).

Telst háttsemi þessi varða við 248. gr. almennra hegningarlaga nr. 19/1940.

V.

Fyrir fjársvik með því að hafa, þriðjudaginn 29. mars 2022, fyrir utan [...]í Hafnarfirði, blekkt [...], kt. 000000- 0000, til að afhenda sér Iphone farsíma að verðmæti kr. 180.000,-sem hún þóttist hafa greitt fyrir með því að sýna skjáskot af millifærslu fyrir viðskiptunum en greiðslan barst ekki inn á reikning tjónþola.

(Mál nr. [...]).

Telst háttsemi þessi varða við 248. gr. almennra hegningarlaga nr. 19/1940.

VI.

Fyrir vopnalagabrot með því að hafa, sunnudaginn 5. júní 2022, að [...]í Reykjavík haft í vörslum sínum úðavopn sem lögreglu var afhent á vettvangi.

(Mál nr. [...]).

Telst háttsemi þessi varða við 4. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Þá er krafist upptöku á úðavopni, því sem haldlagt var í kjölfar afskipta lögreglu af ákærðu sem greint er frá í ákærulið VI (munur 571637 í munaskrá 164897), sbr. heimild í 1. mgr. 37. gr. vopnalaga nr. 16/1998.

Einkaréttarkrafa:

Vegna ákæruliðar V gerir [...], kt. 000000- 0000, þá kröfu að ákærða greiði honum 180.000 kr. með vísan í 1. mgr. 172. gr. laga nr. 88/2008 um meðferð sakamála og almennar reglur skaðabótaréttar.

Verjandi ákærðu gerir þá kröfu að henni verði gerð sú vægasta refsing sem lög frekast heimila og hún verði skilorðsbundin að öllu leyti. Þá er þess krafist að einkaréttarkröfu verði vísað frá dómi. Loks krefst verjandinn málsvarnarlauna samkvæmt mati dómsins.

II

Fyrir dómi játaði ákærða afdráttarlaust sök samkvæmt öllum liðum ákæru og samþykkti upptökukröfu. Dómari telur ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Var því farið með málið samkvæmt 164. gr. laga nr. 88/2008 um meðferð sakamála. M álið var því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Þá ítrekaði rétthafi einkaréttarkröfu kröfu sínaen ákærða hafnar henni.

Með skýlausri játningu ákærðu fyrir dómi, sem samrýmist rannsóknargögnum málsins, er sannað að hún hafi gerst sek um þá háttsemi sem henni er gefin að sök í ákæru og þar þykir rétt heimfærð til refsiákvæða. Hefur ákærða unnið sér til refsingar samkvæmt því.

III

Samkvæmt sakavottorði ákærðu var hún í janúar 2016 dæmd til sektargreiðslu fyrir vörslur fíkniefna og í sama mánuði var hún dæmd í fimm mánaða skilorðsbundið fangelsi fyrir fíkniefnaakstur, vörslur fíkniefna, þjófnað og minniháttar líkamsárás. Í september 2017 var ákærða dæmd í átta mánaða fangelsi og svipt ökurétti í tvö ár fyrir þjófnað, fíkniefnaakstur, akstur svipt ökurétti og vörslu fíkniefna. Þá var fyrrnefndur skilorðsdómur dæmdur upp. Í janúar 2018 gekkst ákærða undir sektargreiðslu fyrir akstur svipt ökurétti. Í október 2019 var hún dæmd í fjögurra mánaða fangelsi fyrir brot í nánu sambandi og þjófnað.

Ákærða er nú sakfelld fyrir akstur svipt ökurétti í þriðja sinn, fyrir fíkniefnaakstur í þriðja sinn, þrjú fjársvikabrot og gripdeild. Ákærða hefur áður hlotið dóm fyrir auðgunarbrot þ. e. tvívegis fyrir þjófnað. Ákærða játaði skýlaust brot sín fyrir dómi. Með hliðsjón af þessu og sakaferli ákærðu þykir refsing hennar hæfilega ákveðin fangelsi í fjóra mánuði. Ákærða leigir nú herbergi í [...] og hefur snúið lífi sínu til betri vegar. Því var ekki mótmælt af hálfu ákæruvaldsins. Með vísan til þess þykir rétt að fresta fullnustu þriggja mánaða af refsivistinni og falli sá hluti hennar niður að liðnum tveimur árum frá birtingu dóms þessa að telja haldi ákærða almennt skilorð 57. gr. almennra hegningarlaga.

Þá verður ákærða svipt ökurétti í þrjú ár frá birtingu dóms þessa að telja, sbr. 99. og 101. gr. umferðarlaga nr. 77/2019.

Loks skal ákærða sæta upptöku á úðavopni, sbr. 1. mgr. 37. gr. vopnalaga nr. 16/1998.

Brotaþoli samkvæmt V. lið ákæru gerir kröfu til þess að ákærða greiði honum 180.000 krónur í skaðabætur. Í þessum lið ákærunnar er ákærðu gefið að sök að hafa fengið brotaþola til að afhenda sér Iphone farsíma án þess að greiða fyrir hann en umsamið kaupverð hafi verið 180.000 krónur. Meðal rannsóknargagna málsins eru samskipti ákærðu og brotaþola á samfélagsmiðli. Þar kemur fram að ákærða hafi samþykkt að greiða 180.000 krónur fyrir símann og síðan var ákveðið að hún hitti brotaþola til að ljúka viðskiptunum. Þá er meðal rannsóknargagna málsins kvittun um framvirka greiðslu á 180.000 krónur þar sem ákærða er sögð greiðandi en brotaþoli viðtakandi greiðslu. Þessi greiðsla barst aldrei til brotaþola og honum tókst ekki að endurheimta símann þrátt fyrir tilraunir til þess. Með vísan til þessa þykir sannað að ákærða hafi lofað brotaþola greiðslu að fjárhæð 180.000 krónur fyrir farsíma og fengið hann í hendur. Greiðslan barst hins vegar aldrei til brotaþola og hann fékk ekki símann til baka. Samkvæmt þessu verður ákærða dæmd til að greiða brotaþola, [...], 180.000 krónur.

Ákærði skal greiða málsvarnarlaun skipaðs verjanda síns, L-kk-ef R-kk-ef lögmanns, sem þykja hæfilega ákveðin 223.200 krónur að meðtöldum virðisaukaskatti. Ákærða greiði annan sakarkostnað 158.975 krónur.

Af hálfu ákæruvaldsins sótti málið P-kk-nf F-kk-nf G-kk-nf aðstoðarsaksóknari.

I-kk-nf T-kk-nf héraðsdómari kveður upp dóm þennan.

Dómsorð:

Ákærða, B-kvk-nf M-kvk-nf S-kvk-nf, sæti fangelsi í fjóra mánuði en fresta skal fullnustu þriggja mánaða af refsingunni og sá hluti hennar niður falla að liðnum tveimur árum frá birtingu dóms þessa að telja haldi ákærða almennt skilorð 59. gr. almennra hegningarlaga nr. 19/1940.

Ákærða er svipt ökurétti í þrjú ár frá birtingu dóms þessa að telja.

Ákærða sæti upptöku til ríkissjóðs á úðavopni.

Ákærða greiði [...]180.000 krónur.

Ákærða greiði málsvarnarlaun skipaðs verjanda síns, L-kk-ef R-kk-ef lögmanns, 223.200 krónurog annan sakarkostnað 158.975 krónur.

I-kk-nf T-kk-nf